Roedd **Clwb Pêl-droed Merched Cyncoed** (*Cyncoed Ladies F.C.*) yn glwb pêl-droed yn ne Cymru. Er mai maestref o Gaerdydd yw Cyncoed, bu't tîm yn chwarae eu gemau cartref mewn sawl man yn y ddinas a thu hwnt, gan gynnwys Parc Chwaraeon Prifysgol De Cymru, Trefforest, Pontypridd. Buont yn chwarae yn Uwch Gynghrair Merched Cymru (y Adran Premier), y lefel uchaf o bêl-droed yng Nghymru. Crys coch, siorts du a sanau coch oedd lliwiau eu cit.

Hanes
-----

Ffurfiwyd y tîm yn 2007, gan chwarae'n wreiddiol o dan yr enw 'Cardiff Draconians' cyn dod yn Glwb Pêl-droed Merched Cyncoed yn 2008. Daeth eu rhediad gorau erioed yng Nghwpan Merched yn nhymor 2017-18 pan gyrhaeddon nhw’r rownd gynderfynol cyn colli o drwch blewyn i Ddinas Caerdydd. Ar y ffordd fe wnaethant drechu Llangyfelach 23-0 yn yr ail rownd.

### Uno gyda C.P.D. Tref Pontypridd

Ar gyfer tymor 2021-22 ac yn sgil newidiadau i strwythur cystadlaethau pêl-droed merched Cymru gan y Gymdeithas Bêl-droed, cafwyd cais gan glwb merched Cyncoed i uno gyda C.P.D. Merched Tref Pontypridd sy'n rhan bellach o C.P.D. Tref Pontypridd. Roedd hyn yn rannol gan bod Cyncoed eisoes yn chwarae ar safle Prifysgol De Cymru ym Mhontypridd ac er mwyn gwireddu ysfa i dyfu a chryfhau'r ddarpariaeth bêl-droed i ferched o fewn Pontypridd a'r ardal gan glwb sylfaenol Pontypridd. Erbyn 2021-22 felly unwyd C.P.D. Merched Pontypridd, C.P.D. Tref Pontypridd (dynion) a'r hen C.P.D. Merched Cyncoed i greu un uned. Yn ôl Fern Burrage-Male, Cyfarwyddwr Pêl-droed Merched Cyncoed, "Am nifer o flynyddoedd mae Cyncoed Ladies wedi bod yn dîm Merched hŷn hunangynhaliol llwyddiannus. Rydym wedi bod ag awydd i dyfu ac wedi gwneud cynnydd gyda'n rhaglen dan 19 a chwaer glwb. Pan adolygwyd ein camau nesaf, gwnaethom gydnabod ein bod yn chwarae ym Mhontypridd allan o USW ac nad oes gennym gysylltiadau uniongyrchol ag ardal Cyncoed o gwbl.

"Roeddem hefyd yn gwybod o safbwynt brandio/marchnata, gallai fod rhai cysylltiadau â Champws Cyncoed a Chaerdydd Met sy'n chwarae eu gemau cartref yno. Fe wnaethon ni archwilio ein cyfleoedd a'r dirwedd yn ne Cymru a Clwb Pêl-droed Tref Pontypridd oedd y dewis perffaith. Yn hynny o beth, rydym wedi gwneud cais i uno Cyncoed Ladies; Merched Pontypridd (yn SWWGL ar hyn o bryd) ac AFC Tref Pontypridd."

Gorffennodd Cyncoed eu tymor olaf fel tîm ar wahan yn 2020-21 yn 6ed safle Uwch Gynghrair Orchard Cymru.

Derbyniwyd y C.P.D. Tref Pontypridd ar ei newydd wedd i chwarae yn y Genero Adran Preimere newydd yn 2021-22.

Maes Cartref
------------

Bu C.P.D. Merched Cyncoed yn chwarae ar faes Prifysgol De Cymru, Trefforest.

Cofnod gorau
------------

Chwaraeodd Cyncoed eu tymor cyntaf yn yr Uwch Gynghrair Merched Cymru yn 2015-16, gan orffen yn yr 8fed safle a chyrraedd rownd yr wyth olaf yng Nghwpan Merched Cymru.

Tymor 2017-18 oedd un mwyaf llwyddiannus Cyncoed, gan orffen yn 4ydd yn yr Uwch Gynghrair ac ennill Cwpan Uwch Gynghrair Cymru gan drechu enillwyr y gynghrair, Met Caerdydd, o 1-0 mewn amser ychwanegol.

Anrhydeddau
-----------

* Cwpan Uwch Gynghrair Cymru
* Pencampwyr: 2017-18

Cyfeiriadau
-----------

1. ↑  "Summary - Welsh Premier Women's League - Wales - Results, fixtures, tables and news - Women Soccerway". *int.women.soccerway.com*. Cyrchwyd 23 Medi 2022.
2. ↑  "League table on the league website". Archifwyd o'r gwreiddiol ar 2019-09-13. Cyrchwyd 2021-08-16.
3. ↑  "Club information on the league website". Archifwyd o'r gwreiddiol ar 2018-04-13. Cyrchwyd 2021-08-16.
4. ↑  Club history on the club website
5. ↑  Match report on the Welsh FA website
6. ↑  shekicks.net round up of the tournament to the semi-finals
7. ↑
8. ↑
9. ↑
10. ↑
11. ↑  "Information - Cyncoed Ladies FC". *www.pitchero.com* (yn Saesneg). Cyrchwyd 23 July 2019.
12. 1 2  Frith, Wilf (26 March 2018). "Cyncoed win Welsh Premier League Cup". *She Kicks Women's Football Magazine*. Cyrchwyd 23 July 2019.

Dolenni allanol
---------------

* Gwefan C.P.D. Tref Pontypridd sydd bellach yn enw ar Gyncoed